શ્રીદેવી પોતાના જમાનાના સુપરહિટ અભિનેત્રી હતાં અને આજે પણ તેમની તોલે કોઈ અભિનેત્રી આવી શકે તેવી નથી. એક સમયે બૉલીવુડમાં રેખા બાદ એકહત્થુ શાસન કરનાર શ્રીદેવી પચાસના દાયકાની વયે પણ સુપરહિટ છે અને તેમણે આ વાત પોતાની છેલ્લી ફિલ્મ ઇંગ્લિશ વિંગ્લિશ દ્વારા સાબિત પણ કરી આપી છે. ફિલ્મોમાં ન આવવા છતાં શ્રીદેવી સતત ચર્ચામાં રહે છે અને હવે તો તેમની બે-બે યુવાન દીકરીઓ પણ તેમના નામને ચર્ચામાં રાખવાની પરિસ્થિતિમાં આવી ગઈ છે.